**อเมริกาส์เน็กซต์ท็อปโมเดล ฤดูกาลที่ 4** ออกอากาศเมื่อวันที่ 2 มีนาคม พ.ศ. 2548 โดยได้ย้ายสถานที่จากนิวยอร์กไปยังลอสแอนเจลิส คำโฆษณาประจำฤดูนี้ก็คือ "Dive In"

ในรอบ 6 คนสุดท้ายของฤดูกาลนี้ ได้ไปแข่งขันต่อที่ เมืองเคปทาวน์ ประเทศแอฟริกาใต้ และผู้ชนะก็คือ นาอิมา โมร่า วัย 20 ปีจาก มิชิแกน และรางวัลของเธอก็คือการได้เซ็นสัญญากับบริษัทโมเดลลิ่งชั้นนำ Ford Models ได้ถ่ายแบบกับนิตยสาร ELLE และเซ็นสัญญา 100,000 เหรียญ กับเครื่องสำอาง CoverGirl

ข้อมูลการออกอากาศ
-----------------

#### The Girl Who Is A Lady Kat... Reow!

*ออกอากาศ : 2 มีนาคม พ.ศ. 2548*

ในการคัดตัวครั้งนี้มีสองสาวที่ไม่ผ่านจากฤดูกาลก่อนด้วยนั่นก็คือ ทิฟฟานี่ กับ แมรี่ โดยทิฟฟานี่ได้บอกว่าเธอได้ไปรับการบำบัดในการควบคุมอารมณ์มาแล้ว เคเลนสร้างความประทับใจให้กับผู้เข้าสมัครทุกคน ลูวี่บอกว่าเธอเคยเป็นเด็กสก็อยมาก่อน ทุกคนต่างคิดว่าบริททานี่หน้าเหมือนเจนิสตอนสาวๆ และนาอิมาได้เล่าว่าเธอไม่ได้มีชีวิตในวัยเด็กที่มีความสุขนัก ในระกว่างการคัดตัว สาวๆ ได้ออกไปเที่ยวพักผ่อนกันที่คลับ เล่นโบว์ลิ่งกัน และฉลองวันเกิดกัน สาวๆ เริ่มไม่ค่อยพอใจกับทัศนคติของ เลดี้ แคท กันซักเท่าไหร่นัก ในการคัดออก สาวๆ ได้ถ่ายรูปด้วยตู้ถ่ายรูปอัตโนมัติ จากนั้นจึงทำการคัดเลือกเหลือเพียง 14 คน และอีกครั้งที่แมรี่ไม่ผ่านการคัดเลือก ซึ่งนั่นทำให้เธอต้องใจสลายอีกครั้ง

#### The Girls Who Hate Their Makeovers

*ออกอากาศ : 9 มีนาคม พ.ศ. 2548*

เริ่มต้นฤดูกาลด้วย เจย์ แมนูเอล พาผู้เข้าแข่งขันทั้ง 14 คน ไปที่สตูดิโอถ่ายหนังในแอลเอ ที่นั่นสาวๆ ได้พบกับคณะกรรมการซึ่งประกอบด้วย ไนเจล บาร์คเกอร์, เจนิส ดิคคินสัน และโนเล่ แมริน ซึ่งทั้งหมดมาในชุด "ตำรวจแฟชั่น" และการภาพถ่ายครั้งแรกของผู้เข้าแข่งขันก็คือ มนุษย์ต่างดาวบุกแมนฮัตตัน สาวๆหลายคนสร้างความประทับใจให้กับกรรมการเป็นอย่างดี ยกเว้นแบรนดี้ที่หงุดหงิดไม่พอใจที่ต้องรอถ่ายรูปเป็นเวลานาน

หลังจากถ่ายภาพเสร็จ สาวๆได้ถูกพาไปยังไปยังบ้านหรู ที่จะได้อยู่ในการแข่งขันฤดูกาลนี้ ในวันถัดไป สาวๆได้มิสเจ. อเล็กแซนเดอร์มาวัดขนาดน้ำหนักและส่วนสูงในบ้าน ต่อมาพวกเธอต้องถึงเวลาแปลงโฉม คีนย่าห์ บ่นตลอดกับแปลงโฉมของเธอ และแบรนดี้ ไม่พอใจที่คิ้วถูกย้อมเป็นสีส้ม เพราะแฟนของเธออาจจะผิดหวังกับรูปลักษณ์ใหม่ของเธอ

ในห้องตัดสิน ทัศนคติของคีนย่าห์และแบรนดี้สร้างความไม่พอใจให้กับคณะกรรมการ ซึ่งนั่นทำให้แบรนดี้ต้องกลายเป็นสองคนสุดท้ายกับบริต้า และสุดท้ายผู้ที่ต้องถูกคัดออกก็คือบริต้า เพราะกรรมการคิดว่าแบรนดี้ยังพอสามารถที่จะเปลี่ยนแปลงนิสัยได้ แต่บริต้านั้นไม่สามารถที่จะแก้ไขสีหน้าที่ดูแก่เกินความจริงในรูปได้เลย

* **ผู้ที่ถูกเรียกชื่อคนแรก** : ทิฟฟานี่ ริชาร์ดสัน
* **ผู้ที่ยืนเป็นสองคนสุดท้าย** : แบรนดี้ รัชเชอร์ และ บริต้า ปีเตอร์สัน
* **ผู้ที่ถูกคัดออก** : บริต้า ปีเตอร์สัน
* **ช่างถ่ายภาพ** : ไนเจล บาร์คเกอร์
* **แขกรับเชิญพิเศษ** : เจ.อเล็กซ์แซนเดอร์, เรเดล สเคฟ

#### The Girl Who Suddenly Collapsed

*ออกอากาศ : 16 มีนาคม พ.ศ. 2548*

ในครั้งนี้สาวๆ ต้องไปเรียนเดินแบบกับมิสเจ.อเล็กแซนเดอร์ที่สนามกีฬา สาวๆ ต้องฝึกเดินขึ้นลงบนทางลาดโดยต้องแบกของไว้ด้วย ซึ่งผู้เข้าแข่งขันทุกคนต่างก็ทำได้เป็นอย่างดี ในขณะที่ซาร่าห์กลับมีท่าทางเก้ๆ กังๆ ตลอดเวลา

ในวันต่อมาผู้เข้าแข่งขันทั้งหมดได้ไปทีห้างสรรพสินค้า K-Mart เพื่อทำการแข่งขันกัน โดยที่สาวๆ ต้องเลือกถือสินค้าไปด้วยและในการแข่งขันสาวๆ จะถูกคัดออกทีล่ะคนจนเหลือผู้ชนะคนสุดท้าย ซึ่งรีเบคก้าเป็นผู้ชนะการแข่งขันและได้รางวัลเป็นรองเท้าของดีไซน์เนอร์ สจ๊วต ไวซ์แมน ซึ่งเธอได้เลือกให้ แคห์เลน, ซาร่าห์, โนแอลล์, ลูวี่ และนาอิมาให้ได้รางวัลร่วมกับเธอด้วย ส่วนคนที่แพ้ในการแข่งขันต้องทำหน้าที่คอยบริการผู้ชนะในขณะเลือกของรางวัล

การถ่ายภาพในอาทิตย์นี้ สาวๆ ต้องถ่ายภาพกับสุนัขที่หน้าร้านดอกไม้ รีเบคก้า, มิเชลล์, คีนย่าห์, ลูวี่, ทิฟฟานี่ และทาเทียน่า ต่างก็ทำได้เป็นอย่างดี ในขณะที่ บริททานี่, แคห์เลน และซาร่าห์ กลับออกมาดูแข็งทื่อไร้ชีวิตชีวา ในขณะที่ทำการประเมินภาพถ่ายอยู่นั้นเอง โรคประจำตัวของรีเบคก้าก็เกิดกำเริบขึ้นทำให้เธอเป็นลมหมดสติไป สร้างความโกลาหลตกใจให้กับทุกคนในห้องตัดสิน และหลังจากที่พาเธอส่งโรงพยาบาลแล้วการตัดสินก็ดำเนินต่อไป คีนย่าห์ได้ภาพที่ดีที่สุดจากครั้งก่อนที่แย่ที่สุด ทาเทียน่า ทิฟฟานี่ และมิเชลล์ ต่างก็ได้รูปที่งดงาม ในขณะที่ภาพของแคห์เลน บริททานี่ และซาร่าห์ ไม่มีความดึงดูดใจแม้แต่น้อย
กรรมการลงความเห็นว่าบริททานี่ดูมีความเซ็กซี่มากจนเกินไป แต่ซาร่าห์ต้องตกรอบเพราะความไม่มั่นใจและไม่เชื่อถือในตัวเอง

* **ผู้ที่ถูกเรียกชื่อคนแรก** : คีนย่าห์ ฮิลล์
* **ผู้ที่ยืนเป็นสองคนสุดท้าย** : บริททานี่ บราวเออร์ และ ซาร่าห์ แดนเคิลแมน
* **ผู้ที่ถูกคัดออก** : ซาร่าห์ แดนเคิลแมน
* **ช่างถ่ายภาพ** : แดเนียลล์ เลวิทท์
* **แขกรับเชิญพิเศษ** : เจ.อเล็กซ์แซนเดอร์, สจ๊วต ไวซ์แมน, แดนิโล, แมธู แอนเดอร์สัน, แซนดี้ เบสท์
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl With The Worst Photo In History

*ออกอากาศ : 23 มีนาคม พ.ศ. 2548*

ในสัปดาห์นี้ผู้เข้าแข่งขันได้ไปเรียนเต้นบัลเลย์ หลังจากนั้นตอนกลางคืนสาวๆ ได้ออกไปดินเนอร์สุดหรูกัน ทิฟฟานี่ได้ดื่มไวน์มากไปจนเมาและอาเจียนออกมา ในวันต่อมาพวกเธอได้พูดคุยกับ เบเวอร์ลี่ จอห์นสัน และจากนั้นสาวๆ ต้องไปถ่ายรูปที่สนามเทนนิส ซึ่งพวกเธอไม่มีใครรู้ว่านี่เป็นการทดสอบอย่างหนึ่ง โดยสาวๆ จะต้องถูกตากล้องคอยพูดกดดันตลอดเวลา และพวกเธอต้องพยายามอดทนให้ได้ ผู้เข้าแข่งขันทุกคนต่างถูกกดดันจนใจเสีย แบรนดี้ได้ระบายอารมณ์โกรธใส่ทาเทียน่าแทน หลังจากที่สาวๆ ถ่ายรูปกันครบทุกคนแล้ว เจย์ แมนูเอล จึงออกมาเฉลยว่านี่เป็นการทดสอบความอดทน และผู้ชนะก็คือ นาอิมา ที่สามารถควบคุมอารมณ์ได้ดีที่สุด เธอได้เลือกให้เคเลนกับทิฟฟานี่ให้ได้รางวัลร่วมกับเธอด้วย ซึ่งก็คือการได้ไปดินเนอร์กับนักเทนนิสสาวคนดัง เซเรน่า วิลเลี่ยม นอกจากนี้นาอิมายังได้รับของขวัญเป็นไม้แร็กเก็ตเทนนิสที่มีลายเซนต์ของเซเรน่าอีกด้วย

สำหรับภาพถ่ายในสัปดาห์นี้ ผู้เข้าแข่งขันต้องถ่ายภาพให้กับปฏิทินวาร์เนโก้โดยต้องเป็นตัวแทนของจักรราศีทั้ง 12 และเป็นอีกครั้งที่แบรนดี้ได้แสดงทัศนคติด้านลบของเธอออกมา

| ผู้เข้าแข่งขัน | จักรราศี |
| --- | --- |
| แบรนดี้ | ราศีพิจิก |
| บริททานี่ | ราศีธนู |
| คริสติน่า | ราศีตุลย์ |
| เคเลน | ราศีเมษ |
| คีนย่าห์ | ราศีพฤษภ |
| ลูวี่ | ราศีมีน |
| มิเชลล์ | ราศีกุมภ์ |
| นาอิมา | ราศีมังกร |
| โนแอลล์ | ราศีสิงห์ |
| รีเบคก้า | ราศีกันย์ |
| ทาเทียน่า | ราศีเมถุน |
| ทิฟฟานี่ | ราศีกรกฎ |

ภาพราศีธนูของบริททานี่สามารถกู้ศักดิ์ศรีของเธอให้กลับมาได้จนสำเร็จ และภาพของมิเชลล์ คีนย่าห์ เคเลน และคริสติน่าต่างก็ได้รับคำชมเป็นอย่างมาก ในขณะที่ภาพราศีมีนของลูวี่ได้รับคำวิจารณ์จาก ไทร่า ว่าเป็น "ภาพถ่ายที่แย่ที่สุดในประวัติศาสตร์ของอเมริกาเน็กซ์ท็อปโมเดล" เลยทีเดียว ซึ่งนั่นทำให้เธอต้องกลายเป็นสองคนสุดท้ายกับแบรนดี้ และแม้แบรนดี้จะได้ภาพที่แข็งแกร่งกว่าลูวี่ แต่เธอก็เป็นผู้ที่ถูกคัดออกเพราะทัศนคติอันเลวร้ายของเธอนั่นเอง

* **ผู้ที่ถูกเรียกชื่อคนแรก** : บริททานี่ บราวเออร์
* **ผู้ที่ยืนเป็นสองคนสุดท้าย** : แบรนดี้ รัชเชอร์ และ ลูวี่ โกเมซ
* **ผู้ที่ถูกคัดออก** : แบรนดี้ รัชเชอร์
* **ช่างถ่ายภาพ** : เทรซี่ เบย์
* **แขกรับเชิญพิเศษ** : เซเรน่า วิลเลี่ยม, สเตฟาน เวนต้า, ไมค์ ลี, แมธูว แอนเดอร์สัน, เบเวอร์ลี่ จอห์นสัน
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl Who Is Contagious

*ออกอากาศ : 30 มีนาคม พ.ศ. 2548*

หัวข้อในสัปดาห์นี้ คือการแต่งหน้า โดยได้เจย์ แมนูเอล มาเป็นผู้สอนและให้คำแนะนำ จากนั้นก็ให้สาวๆจับคู่กันเพื่อแต่งหน้าให้กันและกัน โนแอลล์คู่กับทาเทียน่า คีนยาห์คู่กับบริททานี่ เคเลนคู่กับรีเบคก้า นาอิมาคู่กับคริสติน่า ทิฟฟานี่ ลูวี่ และมิเชลล์ จับเป็นกลุ่มสามคน ทิฟฟานี่กับลูวี่แต่งหน้าให้มิเชลล์ผู้รู้สึกว่าตัวเองหน้าตาขี้เหร่เพราะมีแต้มรอยไหม้อยู่บนใบหน้ารวมถึงจมูกโต เมื่อถึงคราวแต่งหน้าให้ลูวี่ มิเชลล์พยายามจะทำวิธีตามสิ่งที่เจย์เพิ่งสอนไป ทว่าออกมาไม่ได้ดั่งใจและเริ่มหัวเสีย ทิฟฟานี่บอกว่าไม่เห็นเป็นไรเลย คนอื่นก็ตามเจย์ไม่ทันเหมือนกัน ใจเย็นสิ นาอิมาซึ่งเห็นเหตุการณ์บอกทางกล้องว่ามิเชลล์คงจะหน้าลอกเพราะคิดมากเกินไป สมัยก่อนพ่อของเธอเองก็เคยผิวใบหน้าลอกเพราะเครียดอย่างนี้เหมือนกัน ถ้าไม่ได้อะไรตามคาดหมายเราก็ควรปล่อยมันไป

วันต่อมาทุกคนต้องแข่งขันกันสร้างลุคส์แบบแฟชั่นชั้นสูงให้กับตัวเองด้วยเครื่องสำอางค์คัฟเวอร์เกิร์ลในแต่ละฐานด้วยเวลาที่มีจำกัด45วินาที มิเชลล์เตรียมโพยมาและเป็นคนนำการแข่งขันซึ่งทำให้เธอลนนิดๆเพราะดูตัวอย่างคนอื่นไม่ได้ ท้ายที่สุดผู้ชนะก็คือนาอิมาที่มีความคิดสร้างสรรค์ที่สุด ซึ่งเธอเลือกคริสติน่าและลูวี่ให้แบ่งรางวัลร่วมกันกับเธอด้วยซึ่งก็คือกระเป๋าดีไซน์พิเศษจากลอเรน เชอร์

โนแอลล์ได้เล่าให้แม่ของเธอฟังถึงอาการของมิเชลล์ และเธอคิดว่าอาจจะเป็นโรคแบคทีเรียกินเนื้อซึ่งมีข่าวว่ามีคนเป็นโรคนี้และเสียชีวิต จากนั้นข่าวก็แพร่กระจายไปยังผู้เข้าแข่งขันคนอื่นอย่างรวดเร็ว ทำให้สาวๆ กลัวที่จะใช้เครื่องสำอางร่วมและเข้าใกล้มิเชลล์จนเกิดความโกลาหลไปทั่ว สำหรับการถ่ายภาพประจำสัปดาห์ ผู้เข้าแข่งขันจะต้องอุ้มเด็กและถ่ายรูปให้กับนมก็อทมิลค์ และเจย์ได้ส่งมิเชลล์ไปให้หมอตรวจและกลับมาถ่ายภาพโดยที่สาวๆ จะต้องแต่งหน้าเปลี่ยนเชื้อชาติตัวเองดังนี้

| นางแบบ | เชื้อชาติ |
| --- | --- |
| บริททานี่ | แอฟริกันอเมริกัน |
| คริสติน่า | อินเดียตะวันออก |
| เคเลน | ฮาวาย |
| คีนย่าห์ | เกาหลี |
| ลูวี่ | สวีเดน |
| มิเชลล์ | เอซกิโม |
| นาอิมา | ไอซ์แลนด์ |
| โนแอลล์ | แอฟริกา |
| รีเบคก้า | อิตาเลียน |
| ทาเทียน่า | ลูกครึ่งลาตินอเมริกา |
| ทิฟฟานี่ | อเมริกันพื้นเมือง |

และแล้วความกังวลของมิเชลล์ก็สิ้นสุดลงเมื่อผลปรากฏว่าอาการของเธอเกิดจากความเครียดเท่านั้นเอง แม้จะวินิจฉัยว่าไม่ใช่โรคอันตรายร้ายแรงแล้วก็ตาม แต่เพื่อไม่ให้เกิดอาการติดต่อไปยังเด็กที่ถ่ายด้วย เจย์จึงให้มิเชลล์อุ้มตุ๊กตาแทนซึ่งทำให้ผู้แข่งขันคนอื่นที่ต้องอุ้มเด็กจริงๆน้ำหนัก20กิโลกรัม เกิดอาการอิจฉา แต่จริงๆแล้ว ถึงแม้มิเชลล์จะไม่ต้องปวดแขนแต่การอุ้มตุ๊กตากลับยากกว่าการอุ้มเด็กจริงๆ เพราะไม่สามารถที่จะตอบสนองอะไรกับนางแบบได้เลยแม้แต่น้อย ภาพที่ออกมาก็ไม่ดีเท่าที่ควร

ในห้องตัดสิน โนแอลล์และลูวี่เป็นสองคนสุดท้าย คณะกรรมการรู้สึกว่าการแต่งตัวและบุคลิกภาพของโนแอลล์ไม่เหมาะสมที่จะเป็นนางแบบ ถึงแม้ว่าเธอจะถ่ายภาพออกมาได้ดีก็ตาม ในขณะที่ ลูวี่นั้นแต่งตัวดีมีสไตล์ สนใจแฟชั่น แต่ยังไม่สามารถถ่ายภาพออกมาให้ดีได้ สุดท้ายเป็นโนแอลล์ที่ถูกคัดออก เนื่องจากไม่มีความเป็นนางแบบในตัวเธอเลย

* **ผู้ที่ถูกเรียกชื่อคนแรก** : รีเบคก้า เอพพลีย์
* **ผู้ที่ยืนเป็นสองคนสุดท้าย** : ลูวี่ โกเมซ และ โนแอลล์ สแตกเกอร์
* **ผู้ที่ถูกคัดออก** : โนแอลล์ สแตกเกอร์
* **ช่างถ่ายภาพ** : เดลานีย์ และ กิตเต้
* **แขกรับเชิญพิเศษ** : ลอเรน เชอร์, พอล ทอมป์สัน, แมธูว แอนเดอร์สัน, ดร. โรนัลด์ มอย, จิม เดอ ยองเกอร์
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl With The Deliciously Tacky Dance

*ออกอากาศ : 6 เมษายน พ.ศ. 2548*

ในสัปดาห์นี้ไทร่าได้มาอธิบายสาวๆ เกี่ยวกับธุรกิจในวงการนางแบบ รวมถึงการวางตัวและความระมัดระวังในการเซ็นสัญญาด้วย โดยบอกว่าถ้าหากมีใครมาอ้างตัวเป็นเอเจนซี่แล้วบอกให้เราจ่ายเงินถึงจะได้ถ่ายแบบลงหนังสือหรือถ่ายโฆษณานั้นแล้วเป็นพวกนักต้มตุ๋นทั้งสิ้น ทาเทียน่าเล่าประสบการณ์ให้ฟังว่ามีคนมาเชิญชวนให้เป็นนางแบบแล้วให้นามบัตรไว้ แต่เมื่อไปถึงวันรุ่งขึ้นกลับบอกว่าต้องจ่ายเงิน 999ดอลลาร์เป็นค่าธรรมเนียมเสียก่อน ส่วนรีเบคก้าก็เคยโดนเรียกถึง 2,000ดอลลาร์ ทั้งคู่ได้ยินอย่างนั้นก็เดินออกทันทีเพราะแบบนี้มาหลอกเอาเงินชัวร์ๆ

จากนั้นสาวๆ ได้รับเชิญให้เข้าร่วมงานเลี้ยงของคัฟเวอร์เกิร์ล คอสเมติค อินดัสทรี เพื่อให้พวกเธอได้รู้จัก พบปะ พูดคุยกับคนในวงการ ซึ่งจะมีเหล่าคณะกรรมการพิเศษคอยจับตาดูและให้คะแนนความประทับใจของพวกเธอด้วย ไม่มีใครรู้ว่าเป็นการแข่งขัน ทิฟฟานี่กับทาเทียน่าจึงไม่ได้สนใจคนในงานเท่าไร บริททานี่คุยกับคนสำคัญๆในงานอย่างร่าเริง แต่ไม่ได้วางตัวให้ดีและเรียกจกเหล้ามาเรื่อยๆ นาอิมาถูกบอกว่าเงียบเกินไป มิเชลล์ถูกวิจารณ์ว่าเลือกชุดสั้นทำให้เธอดูเก้ๆกังๆ คริสติน่าจำหน้าปฏิคมของงานที่เป็นคัฟเวอร์เกิร์ลด้วยไม่ได้ ลูวี่หน้าตาแปลกดี เคเลนหน้าตาน่ารักผิวสวย รีเบคก้าหุ่นดีดูดี ผลสรุปคือคีนย่าห์ซึ่งพูดจาฉะฉานและสง่าผ่าเผยเป็นผู้ชนะในการแข่งครั้งนี้ เธอเลือกบริททานี่ให้ได้รางวัลร่วมกับเธอด้วย ซึ่งก็คือการเข้าพักผ่อนที่โรงแรมหรูและทำสปาฟรีหนึ่งคืน

สำหรับการถ่ายภาพประจำอาทิตย์ สาวๆ ต้องถ่ายภาพเซ็กซี่ที่ปั๊มน้ำมันท่ามกลางพายุฝน โดยแมธูวที่ปกติมีหน้าที่แต่งหน้าให้เหล่านางแบบเป็นช่างภาพ ในรูปจะให้ผู้เข้าแข่งขันคนอื่นยืนประกอบฉากด้านหลังด้วยดังนี้

| ด้านหน้า | ฉากหลัง |
| --- | --- |
| บริททานี่ | คีนย่าห์ |
| คริสติน่า | ทิฟฟานี่ |
| เคเลน | คริสติน่า |
| คีนย่าห์ | บริททานี่ |
| ลูวี่ | ทาเทียน่า |
| มิเชลล์ | เคเลน |
| นาอิมา | ลูวี่ |
| รีเบคก้า | นาอิมา |
| ทาเทียน่า | มิเชลล์ |
| ทิฟฟานี่ | รีเบคก้า |

ในห้องตัดสิน คณะกรรมการประทับใจกับรูปของเคเลนที่ทั้งมีพลัง และร้อนแรง ในขณะที่กรรมการรู้สึกว่าภาพของลูวี่และรีเบคก้าถึงทางตันไม่สามารถพัฒนาไปมากกว่านี้แล้ว และลูวี่ต้องตกรอบเพราะไม่สามารถที่จะถ่ายทอดความงามในแบบของเธอออกมาบนภาพถ่ายได้เลย

* **ผู้ที่ถูกเรียกชื่อคนแรก** : เคเลน รอนโดท์
* **ผู้ที่ยืนเป็นสองคนสุดท้าย** : ลูวี่ โกเมซ และ รีเบคก้า เอพพลีย์
* **ผู้ที่ถูกคัดออก** : ลูวี่ โกเมซ
* **ช่างถ่ายภาพ** : แมธูว แอนเดอร์สัน
* **แขกรับเชิญพิเศษ** : เคียร่า, อีวา เฉิน, เอเนียส ลอมบาร์ด, ราเชล เฮยส์, พอล โยคัม, แดนิโล, ดอน แบงส์, แครอลีน ลอนดอน
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl Who Pushes Tyra Over The Edge

*ออกอากาศ : 13 เมษายน พ.ศ. 2548*

ในสัปดาห์นี้ สาวๆ ต้องท่องจำบทละคร และได้เข้าฉากกับนายแบบหนุ่ม บอริส คอดโจ และเป็นอีกครั้งที่นาอิมาเป็นผู้ชนะการแข่งขันและได้รางวัลเป็นเครื่องเพชรราคา 10,000 ดอลล่าห์ และเธอได้เลือกให้มิเชลล์ และ ทาเทียน่า ได้รับรางวัลร่วมกับเธอด้วย

การถ่ายภาพในสัปดาห์นี้ สาวๆ จะต้องถ่ายแบบให้กับวันเดอร์บรา โดยจะต้องเข้าฉากสงครามหมอนบนเตียงกับนายแบบหนุ่ม ริบ ฮิลลิส ซึ่งพวกสาวๆ ต่างพากันตื่นเต้นและสนุกกับการถ่ายแบบเป็นอย่างมากในขณะที่รีเบคก้ารู้สึกไม่สบายใจเพราะว่าเธอมีคู่หมั้นอยู่แล้ว

ในการทดสอบก่อนการตัดสิน สาวๆ จะต้องอ่านบทความยาวเหยียดเพื่อทดสอบทักษะความรู้ในด้านแฟชั่นของตนเอง ทิฟฟานี่เกิดอาการท้อแท้ ไม่อยากทำการทดสอบต่อ และแสดงทัศนคติในแง่ลบออกมา ซึ่งทำให้เธอต้องกลายเป็นสองคนสุดท้ายกับรีเบคก้า ที่มีความรู้ทางด้านแฟชั่นดีเยี่ยมแต่ได้รูปถ่ายที่ออกมาแย่ และสุดท้ายไทร่าได้ยื่นกระดาษเปล่าออกมาซึ่งหมายความว่าตกรอบทั้งคู่ ซึ่งสร้างความตกตะลึงให้กับสาวๆ เป็นอย่างมาก และเป็นครั้งแรกของรายการที่มีการคัดออกเป็นคู่

หลังจากที่เห็นปฏิกิริยาไม่แยแสที่ต้องตกรอบของทิฟฟานี่ ไทร่าจึงเรียกทั้งคู่ให้กลับมาอีกครั้ง โดยเธอชื่นชมกับปฏิกิริยาของรีเบคก้าซึ่งนั่นแสดงให้เห็นว่าสิ่งนี้มันสำคัญกับเธอขนาดไหน และบอกว่ารู้สึกไม่พอใจที่ทิฟฟานี่เห็นการตกรอบเป็นเรื่องตลก แต่เมื่อทิฟฟานี่เถียงซึ่งทำให้ไทร่าเก็บอารมณ์ไม่อยู่และระเบิดความโกรธออกมาโดยบอกให้ทิฟฟานี่กลับไปทบทวนและรับผิดชอบดูแลการกระทำของตัวเอง

* **ผู้ที่ถูกเรียกชื่อคนแรก** : บริททานี่ บราวเออร์
* **ผู้ที่ยืนเป็นสองคนสุดท้าย** : รีเบคก้า เอพพลีย์ และ ทิฟฟานี่ ริชาร์ดสัน
* **ผู้ที่ถูกคัดออก** : รีเบคก้า เอพพลีย์ และ ทิฟฟานี่ ริชาร์ดสัน (คัดออกทั้งคู่)
* **ช่างถ่ายภาพ** : ควาคู อลาสตัน
* **แขกรับเชิญพิเศษ** : ริบ ฮิลลิส, แอนเดรีย แนชเรเนอร์, แลร์รี่ มอสส์, บอริส คอดโจว
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl Who Gets Bad News

*ออกอากาศ : 20 เมษายน พ.ศ. 2548*

ในครั้งนี้สาวๆ ต้องเรียนรู้เกี่ยวกับการสัมภาษณ์และการถูกสัมภาษณ์ จากนั้นพวกเธอต้องทำการทดสอบด้วยการสัมภาษณ์นักร้องเพลงแร็พ อีฟ คริสติน่าเป็นผู้ชนะในการแข่งขันเพราะพูดจาชัดเจนและมีการเตรียมพร้อมเป็นอย่างดี ซึ่งรางวัลของเธอก็คือการได้เป็นพิธีกรพิเศษในรายการ เอ็นเตอร์เทนเมนท์ ทูไนท์

ในวันก่อนหน้าที่จะต้องไปถ่ายรูป เคเลนได้รู้ข่าวร้ายว่าเพื่อนสนิทตั้งแต่สมัยเรียนของเธอเสียชีวิต และยิ่งไปกว่านั้นการถ่ายภาพในครั้งนี้ สาวๆ จะต้องไปถ่ายภาพหัวข้อบาปทั้ง 7 ที่สุสาน โดยพวกเธอจะต้องลงไปนอนในโลงศพที่ถูกฝังลึกลงไปใต้ดินถึง 8 ฟุต ซึ่งยิ่งทำให้เคเลนสะเทือนใจมากยิ่งขึ้น หลังจากที่มิสเตอร์เจย์รู้เรื่องจึงอนุญาตเคเลนไม่ต้องถ่ายภาพได้ แต่เธอก็ยังยืนยันที่จะถ่ายรูปต่อไปตามหัวข้อที่เธอได้รับซึ่งมีดังนี้

| ผู้เข้าแข่งขัน | บาป 7 ประการ |
| --- | --- |
| บริททานี่ | โกสัชชะ |
| คริสติน่า | ราคะ |
| เคเลน | พยาบาท |
| คีนย่าห์ | ตะกละ |
| มิเชลล์ | ทิฐิ |
| นาอิมา | อิสสา |
| ทาเทียน่า | โลภะ |
|

เคเลนถ่ายรูปเป็นคนสุดท้าย เธอบอกมิสเตอร์เจย์ว่าตอนนี้ไม่คิดมากแล้วและทำใจได้แล้วแต่มิสเตอร์เจย์บอกว่าให้นำความโมโหความเศร้าว่าทำไมเพื่อนจากไปเร็วนั้นมาใส่ช่วงถ่ายภาพ เคเลนคำรามใส่กล้องเต็มที่ เจย์ชมว่าใช้ได้เลย แต่ตัวเธอเองไม่คิดว่าตัวทำได้ดีและอาจถูกส่งกลับบ้านรอบนี้

ในการทดสอบในห้องผู้ตัดสิน สาวๆ ต้องทดสอบการให้สัมภาษณ์ในฐานะผู้ชนะของรายการ โดยมีคณะกรรมการเป็นคนถามคำถามต่างๆ ทาเทียน่าติดขัดเยอะที่สุด
ไทราชมว่าเคเลนเก่งมากที่ผลักดันตัวเองทั้งๆที่เพิ่งมีเรื่องไม่ดีผ่านมา เคเลนเริ่มน้ำตาคลอ แจนิสถามว่าเกิดอะไรขึ้น ไทร่าตอบแจนิสว่ามันเป็นเรื่องซีเรียสเดี๋ยวบอกให้ทีหลัง
ในการตัดสินหลังจากที่คณะกรรมการรู้ถึงสิ่งที่เกิดขึ้นกับเคเลนก็รู้สึกแปลกใจมากที่เธอยังสามารถได้ภาพที่น่าเหลือเชื่อออกมา ไทร่าชมว่าเหมือนเป็นของขวัญที่เธอทำเพื่อเพื่อนที่เพิ่งเสียไป มิเชลล์กับทาเทียน่าต้องตกเป็นสองคนสุดท้าย แต่กรรมการยังคงเชื่อมั่นในศักยภาพของมิเชลล์และนั่นทำให้ทาเทียน่าต้องถูกคัดออก

* **ผู้ที่ถูกเรียกชื่อคนแรก** : เคเลน รอนดอท
* **ผู้ที่ยืนเป็นสองคนสุดท้าย** : มิเชลล์ เดห์ตัน และ ทาเทียน่า ดันเต้
* **ผู้ที่ถูกคัดออก** : ทาเทียน่า ดันเต้
* **ช่างถ่ายภาพ** : จอห์น วูลฟ์
* **แขกรับเชิญพิเศษ** : อีฟ, แจนน์ คาร์ล
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girls The Lionesses Are Hunting

*ออกอากาศ : 27 เมษายน พ.ศ. 2548*

สาวๆ ได้ถูกพาขึ้นรถมายังสวนสัตว์และต้องแข่งขันกันโพสท์ท่าเลียนแบบสัตว์และแสดงสัญชาตญานความเป็นสัตว์ป่าของตัวเองออกมา ซึ่งบริททานี่เป็นผู้ชนะการแข่งครั้งนี้เพราะมีการโพสท์ท่าและสีหน้าออกมาได้ดีที่สุด จากนั้นสาวๆ ก็เก็บกระเป๋าเพื่อเดินทางไปแข่งกันต่อที่เมืองเคปทาวน์ ประเทศแอฟริกาใต้

เมื่อถึงแอฟริกา สาวๆ ถูกพาไปที่พักกลางแจ้ง แต่บริททานี่ที่ชนะการแข่งขันจะได้เข้าพักโรงแรมหรูเป็นรางวัล และเธอเลือกให้คีนย่าห์กับคริสติน่าให้ไปพักร่วมกับเธอด้วย แต่ว่าจริงๆ แล้ว การเดินทางไปพักที่โรงแรมนั้นกลับลำบากและมีปัญหามากกว่าการนอนเต้นท์ของนาอิม่า มิเชลล์ และแคห์เลนซะอีก

การถ่ายภาพครั้งแรกที่แอฟริกา สาวๆ ต้องแต่งตัวเป็นสัวต์ถ่ายคู่กับจระเข้เพื่อโฆษณาให้กับโลชั่นบำรุงผิวลูบรีเดิร์ม ดังนี้

| นางแบบ | สัตว์ป่า |
| --- | --- |
| บริททานี่ | ยีราฟ |
| คริสติน่า | นกกระจอกเทศ |
| แคห์เลน | ละมั่ง |
| คีนย่าห์ | ช้าง |
| มิเชลล์ | ม้าลาย |
| นาอิมา | เสือชีต้าร์ |

ในการถ่ายภาพ คริสติน่าและแคห์เลน ต่างพากันทำให้มิสเตอร์เจย์ประทับใจ ในขณะที่คีนย่าห์ที่กังวลเกี่ยวกับรูปร่างตัวเอง จนทำให้ถ่ายภาพออกมาได้แย่ หลังจากถ่ายภาพเสร็จ สาวๆได้ถูกพามายังโรงแรม ริมชายหาด เพื่อใช้เป็นที่พัก
ต่อมาในห้องตัดสิน กรรมการต่างพากันประหลาดใจกับภาพถ่ายของแคห์เลนที่ดึงเอาเอกลักษณ์ของละมั่งออกมาได้อย่างเป็นธรรมชาติ ปัญหาเรื่องน้ำหนักของคีนย่าห์และความไม่มั่นใจของมิเชลล์ทำให้พวกเธอต้องกลายเป็นสองคนสุดท้าย และถึงแม้จะได้ภาพที่ออกมาน่าประทับใจ แต่มิเชลล์ก็ต้องตกรอบเพราะกรรมการรู้สึกว่าเธอยังไม่เข้มแข็งพอและยังไม่พร้อมที่จะอยู่ในวงการนี้

* **ผู้ที่ถูกเรียกชื่อคนแรก** : แคห์เลน รอนดอท
* **ผู้ที่ยืนเป็นสองคนสุดท้าย** : คีนย่า ฮิลล์ และ มิเชลล์ เดห์ตัน
* **ผู้ที่ถูกคัดออก** : มิเชลล์ เดห์ตัน
* **ช่างถ่ายภาพ** : เจอร์ด้า เจนนิส
* **แขกรับเชิญพิเศษ** : เจ.อเล็กซานเดอร์, ปิเอรร์ คามีล, เชลตัน, แมธูว แอนเดอร์สัน
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl Who Flops In The Mud

*ออกอากาศ : 4 พฤษภาคม พ.ศ. 2548*

การแข่งขันในครั้งนี้ สาวๆ จะต้องออกตระเวนโชว์ตัวกับเหล่าบรรดาดีไซน์เนอร์ในเคปทาวน์ นาอิม่าเป็นคนเดียวที่กลับมาไม่ทันเพราะต้องการที่จะไปพบกับดีไซน์เนอร์ทุกคน และถึงแม้คีนย่าห์จะได้รับคำวิจารณ์มากเกี่ยวกับเรื่องน้ำหนักตัว แต่สุดท้ายเธอก็เป็นผู้ชนะรางวัล ซึ่งรางวัลก็คือไปทานดินเนอร์กับดีไซน์เนอร์ เครก พอร์ท และเธอเลือกให้บริททานี่ไปกับเธอด้วย

ในช่วงอาหารค่ำ คีนย่าห์รู้สึกไม่พอใจที่ทุกคนต่างพากันให้ความสนใจกับบริททานี่ซึ่งทำให้เธอรู้สึกว่าโดนแย่งความสำคัญไปหมด

สำหรับการถ่ายภาพในครั้งนี้ สาวๆ ต้องบุกเข้าป่าแอฟริกาและใช้วัสดุจากธรรมชาติเช่นใบไม้และดินมาตกแต่งทำเครื่องแต่งกายให้กับตัวเอง ในขณะที่สาวคนอื่นใช้ใบไม้เป็นชุดแต่บริททานี่เลือกที่จะใช้โคลนมาทาตัว

ในห้องตัดสินสาวๆ ต้องวิจารณ์ภาพถ่ายของผู้แข่งขันคนอื่น และบอกศักยภาพของผู้แข่งขันคนอื่นว่าของใครมีมากและน้อยที่สุด หลายคนลงความเห็นว่าแคห์เลนมีศักยภาพมากที่สุด และคริสติน่ามีน้อยที่สุด กรรมการต่างพากันประทับใจกับการความรู้ทางแฟชั่นของแคห์เลนกับนาอิม่า การให้คำวิจารณ์แบบไม่จริงจังของบริททานี่ทำให้เธอต้องกลายเป็นสองคนสุดท้ายกับคริสติน่าซึ่งไทร่าเห็นว่าเป็นคนที่อบอุ่นและงดงามเหมือนนางฟ้า แต่กลับเยือกเย็นและเย็นชาต่อหน้ากรรมการ และนั่นเป็นสาเหตุที่ทำให้คริสติน่าต้องตกรอบ

* **ผู้ที่ถูกเรียกชื่อคนแรก** : นาอิมา โมร่า
* **ผู้ที่ยืนเป็นสองคนสุดท้าย** : บริททานี่ บราวเออร์ และ คริสติน่า เมอร์ฟี
* **ผู้ที่ถูกคัดออก** : คริสติน่า เมอร์ฟี
* **ช่างถ่ายภาพ** : แอนตัน โรเบิร์ท
* **แขกรับเชิญพิเศษ** : เครก พอร์ท, แจคกี้ เบอเกอร์, จิม เดอ ยอนเกอร์, แมทธิว แอนเดอร์สัน, เปาโล เดอ วิโต้
* **สาวคัฟเวอร์เกิร์ลประจำสัปดาห์** : นาอิมา โมร่า

#### The Girl Who Is Special

*ออกอากาศ : 11 พฤษภาคม พ.ศ. 2548*

การแข่งขันในสัปดาห์นี้ สาวๆ จะต้องเต้นรำในแบบแอฟริกาดั้งเดิม ต่อหน้าผู้ชมทั้งหลาย คีนย่าห์พยายามบอกกับทุกคนว่าเธอรู้สึกเหมือนกับว่าได้กลับบ้านและรู้สึกดีแค่ไหนเพราะเธอเป็นคนดำคนเดียวในกลุ่ม ทำให้นาอิมารู้สึกไม่พอใจเพราะเธอก็เป็นลูกครึ่งผิวดำเหมือนกัน และนาอิมาก็ชนะการแข่งขันอีกครั้งนึงซึ่งรางวัลของเธอก็คือการเพิ่มภาพถ่ายอีก 30 รูปในการถ่ายแบบครั้งต่อไป ซึ่งเธอสามารถเลือกเพื่อนที่จะได้รูปเพิ่มเหมือนกัน และแคห์เลนเป็นคนเดียวที่ไม่ได้รูปเพิ่ม เพราะทุกคนเห็นว่าเธอเป็นคู่แข่งที่น่ากลัวและมักจะได้รูปที่ดีมากอยู่แล้ว

จากนั้นสาวๆ ได้ถูกพาไปดูเรือนจำการเมืองที่คุมขังเนลสัน เมนเดล่า ผู้ซึ่งเป็นนักกฎหมายที่ต่อสู้เรียกร้องสิทธิประชาธิปไตยคนแรกของแอฟริกา คีนย่าห์รู้สึกว่าเธอรู้จักและผูกพันกับเมนเดลล่าเพราะเธอเป็นคนแอฟริกา ที่ห้องขังนาอิมาได้รับสิทธิให้ได้ไขกุญแจเปิดประตูห้องของเมนเดลล่า ซึ่งทำให้คีนย่าห์ไม่พอใจเพราะเธอคิดว่าเนื่องจากเธอเป็นคนผิวดำเธอจึงควรได้รับ "สิทธิพิเศษ" ในสถานที่นี้มากกว่าคนอื่นๆ ซึ่งทำให้บริททานี่รู้สึกรำคาญเพราะจริงๆ แล้วคีนย่าห์ไม่รู้อะไรเกี่ยวกับเมนเดลล่าเลยแม้แต่น้อย

ในการถ่ายแบบ สาวๆ ต้องโพสท่าถ่ายรูปขณะเต้นรำกับนายแบบ นาอิมากับบริททานี่ทำออกมาได้ดี ในขณะที่คีนย่าห์รู้สึกไม่พอใจและคิดว่านายแบบพยายามลวนลามเธอขณะถ่ายรูป แคห์เลนรู้สึกอึดอัดในการถ่ายเพราะเธอไม่รู้สึกว่าตัวเองจะออกมาเซ็กซี่ได้ ในขณะที่สาวๆ กลับจากการทานอาหารเย็น คีนย่าห์ยังคงหงุดหงิดเรื่องที่เกิดขึ้นและฉุนเฉียวกับทุกคนไปทั่ว จนทำให้บริททานี่สติแตกและเกิดเรื่องทะเลาะกันใหญ่โต

ในห้องตัดสิน ความกะตือรือล้นที่เลือนหายไปของบริททานี่ทำให้เธอต้องกลายเป็นสองคนสุดท้ายกับนาอิมาซึ่งมีบุคลิกที่ลางเลือนทั้งๆ ที่ทั้งคู่ต่างก็ได้ภาพที่ดี และสุดท้ายกรรมการต่างรู้สึกว่าบริททานี่ไม่เหลือความต้องการที่จะก้าวต่อไปแล้วและนั่นทำให้เธอต้องตกรอบ

* **ผู้ที่ถูกเรียกชื่อคนแรก** : คีนย่า ฮิลล์
* **ผู้ที่ยืนเป็นสองคนสุดท้าย** : บริททานี่ บราวเออร์ และ นาอิมา โมร่า
* **ผู้ที่ถูกคัดออก** : บริททานี่ บราวเออร์
* **ช่างถ่ายภาพ** : โยฮัน วิลคี
* **แขกรับเชิญพิเศษ** : เจ.อเล็กซานเดอร์, อัลเฟรด ฮินเคิล, โมดิส ฟีโคว์ยาเน่, แจ็คกี้ แมนเยเพโล, ลีรอย, เบอร์ทินี่, มาร์ค, แมนเดล่า, เบ็บ
* **สาวคัฟเวอร์เกิร์ลประจำสัปดาห์** : นาอิมา โมร่า

#### What The Girls Did That You've Never Seen Before

*ออกอากาศ : 17 พฤษภาคม พ.ศ. 2548*

ประมวลภาพเหตุการณ์ที่ผ่านมาตั้งแต่ต้นจนเหลือ 3 คนสุดท้าย และภาพเหตุการณ์ที่ไม่เคยเห็นมาก่อน เช่น คริสติน่าและนาอิม่าสอนแคห์เลนให้รู้จักกับ "ความหลงใหล" และเหตุการณ์เมื่อแม่ของคริสติน่าและบริททานี่มาเยี่ยม

#### The Girl Who Walks On Water

*ออกอากาศ : 18 พฤษภาคม พ.ศ. 2548*

ผู้เข้าแข่งขัน 3 คนสุดท้ายได้ไปถ่ายโฆษณาและรูปภาพให้กับคัฟเวอร์เกิร์ฃ นาอิมาทำผลงานออกมาได้อย่างยอดเยี่ยมและเธอก็เป็นคนแรกที่ผ่านเข้าสู่รอบสองคนสุดท้าย เหลือเพียงแคห์เลนที่ได้ภาพถ่ายที่สวยแต่ถ่ายโฆษณาออกมาได้แค่ระดับปานกลาง และคีนย่าห์ที่มีทั้งโฆษณาและภาพถ่ายดีเยี่ยม แต่มีปัญหาด้านน้ำหนักและทัศนคติที่หยิ่งยะโสเกินไป และนั่นเป็นสาเหตุที่ทำให้เธอต้องตกรอบ

* **ผู้ที่ถูกเรียกชื่อคนแรก** : นาอิมา โมร่า
* **ผู้ที่ยืนเป็นสองคนสุดท้าย** : แคห์เลน รอนดอท และ คีนย่าห์ ฮิลล์
* **ผู้ที่ถูกคัดออก** : คีนย่าห์ ฮิลล์

ในรอบไฟนอลรันเวย์ สาวๆ ได้ไปพบกับมิสเจที่รันเวย์เพื่อบอกให้รู้ว่าพวกเธอจะต้องเดินเวทีบนผิวน้ำ การเดินแฟชั่นในตอนกลางคืนเริ่มต้นด้วยแคห์เลนและนาอิมาก้าวออกมาจากหลังน้ำตกและจบด้วยการมารวมดันตรงกลางเวที จากนั้นกรรมการก็เริ่มพิจารณาผลงานที่ผ่านมาของทั้งคู่ คณะกรรมการรู้สึกว่าแคห์เลนได้ภาพที่สวยงามอย่างสม่ำเสมอ และนาอิมาสามารถทำให้โชว์บนรันเวย์กลายเป็นของเธอคนเดียว หลังจากที่ไทร่าได้เลือกระหว่าง "หญิงสาวที่ทำผลงานได้ดีมาตลอดแต่กลับมาสอบตกที่ผลงานสุดท้าย" และ "คนที่มีผลงานพอใช้แต่สอบผ่านตลอดในงานสุดท้าย" เรียบร้อยแล้วก็ได้เรียกทั้งคู่ออกมาที่ห้องตัดสินและประกาศว่าอเมริกาส์เน็กซต์ท็อปโมเดลคนที่สี่ก็คือ นาอิมา

* **ผู้ชิงตำแหน่งสองคนสุดท้าย** : แคห์เลน รอนดอท และ นาอิมา โมร่า
* **อเมริกา เน็กซต์ ท็อป โมเดล** : นาอิมา โมร่า
* **ช่างถ่ายภาพ** : ฮัลเมท ราวเทนบาช
* **ผู้กำกับโฆษณา** : รัซเซล อันเดอร์ฮิลล์
* **แขกรับเชิญพิเศษ** : เจ.อเล็กซานเดอร์, แมธูว แอนเดอร์สัน, เกรธา สก็อตซ์
* **สาวคัฟเวอร์เกิร์ลประจำสัปดาห์** : นาอิมา โมร่า

ผู้เข้าแข่งขัน
--------------

| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| บริต้า ปีเตอร์สัน | 25 | แคลิฟอร์เนีย | ถูกคัดออกในตอนที่ 2 | 14 |
| ซาร่าห์ แดนเคิลแมน | 21 | แมริแลนด์ | ถูกคัดออกในตอนที่ 3 | 13 |
| แบรนดี้ รัชเชอร์ | 19 | เท็กซัส | ถูกคัดออกในตอนที่ 4 | 12 |
| โนแอลล์ สแตรกเกอร์ | 20 | เนวาดา | ถูกคัดออกในตอนที่ 5 | 11 |
| ลูเวียน่า "ลูวี่" โกเมซ | 21 | แคลิฟอร์เนีย | ถูกคัดออกในตอนที่ 6 | 10 |
| รีเบคก้า เอพพลีย์ | 22 | มินนิโซตา | ถูกคัดออกในตอนที่ 7 | 8-9 |
| ทิฟฟานี่ ริชาร์ดสัน | 21 | ฟลอริดา |
| ทาเทียน่า ดันเต้ | 18 | ฮาวาย | ถูกคัดออกในตอนที่ 8 | 7 |
| มิเชลล์ เดห์ตัน | 18 | อินดีแอนา | ถูกคัดออกในตอนที่ 9 | 6 |
| คริสติน่า เมอร์ฟี่ | 24 | ฟลอริดา | ถูกคัดออกในตอนที่ 10 | 5 |
| บริททานี่ บราวเออร์ | 22 | ฟลอริดา | ถูกคัดออกในตอนที่ 11 | 4 |
| คีนย่าห์ ฮิลล์ | 19 | แคลิฟอร์เนีย | ถูกคัดออกในตอนที่ 13 | 3 |
| แคห์เลน รอนดอท | 21 | โอคลาโฮมา | รองชนะเลิศ | 2 |
| นาอิมา โมร่า | 20 | มิชิแกน | **ชนะเลิศ** | **1** |
|

สรุปผลการแข่งขัน
----------------

### ลำดับการเรียกชื่อ

ไทราเรียกชื่อ| ลำดับ | ตอนที่ |
| --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 13 |
| 1 | รีเบคก้า | ทิฟฟานี่ | คีนย่าห์ | บริททานี่ | รีเบคก้า | แคห์เลน | บริททานี่ | แคห์เลน | แคห์เลน | นาอิมา | คีนย่าห์ | นาอิมา | นาอิมา |
| 2 | คริสติน่า | นาอิมา | ทาเทียน่า | คีนย่าห์ | คริสติน่า | บริททานี่ | คีนย่าห์ | **คริสติน่า** | คริสติน่า | **คีนย่าห์** | แคห์เลน | แคห์เลน | แคห์เลน |
| 3 | คีนย่าห์ | รีเบคก้า | **รีเบคก้า** | มิเชลล์ | ทาเทียน่า | นาอิมา | **นาอิมา** | นาอิมา | นาอิมา | แคห์เลน | **นาอิมา** | คีนย่าห์ |  |
| 4 | บริต้า | แคห์เลน | ทิฟฟานี่ | แคห์เลน | ทิฟฟานี่ | คริสติน่า | มิเชลล์ | คีนย่าห์ | **บริททานี่** | บริททานี่ | บริททานี่ |  |
| 5 | นาอิมา | คริสติน่า | ลูวี่ | คริสติน่า | คีนย่าห์ | มิเชลล์ | แคห์เลน | บริททานี่ | คีนย่าห์ | คริสติน่า |  |
| 6 | โนแอลล์ | มิเชลล์ | นาอิมา | รีเบคก้า | แคห์เลน | ทาเทียน่า | คริสติน่า | มิเชลล์ | มิเชลล์ |  |
| 7 | มิเชลล์ | โนแอลล์ | คริสติน่า | ทาเทียน่า | **นาอิมา** | ทิฟฟานี่ | ทาเทียน่า | ทาเทียน่า |  |
| 8 | ซาร่าห์ | ซาร่าห์ | แบรนดี้ | **นาอิมา** | บริททานี่ | **คีนย่าห์** | รีเบคก้าทิฟฟานี่ |  |
| 9 | แบรนดี้ | ทาเทียน่า | โนแอลล์ | ทิฟฟานี่ | มิเชลล์ | รีเบคก้า |  |
| 10 | บริททานี่ | บริททานี่ | มิเชลล์ | โนแอลล์ | ลูวี่ | ลูวี่ |  |
| 11 | แคห์เลน | ลูวี่ | แคห์เลน | ลูวี่ | โนแอลล์ |  |
| 12 | ทาเทียน่า | คีนย่าห์ | บริททานี่ | แบรนดี้ |  |
| 13 | ลูวี่ | แบรนดี้ | ซาร่าห์ |  |
| 14 | ทิฟฟานี่ | บริต้า |  |

* ผู้ชนะการแข่งขันประจำสัปดาห์
* ผู้ที่ถูกคัดออกจากการแข่งขัน
* ผู้ที่ชนะการแข่งขันประจำสัปดาห์ และ ชนะโหวตคัฟเวอร์เกิร์ลประจำสัปดาห์
* ผู้ที่ชนะโหวตคัฟเวอร์เกิร๋ลประจำสัปดาห์
* ผู้ที่ชนะเลิศการแข่งขัน

* ตอนที่ 7 ทิฟฟานี่ และ รีเบคก้า ตกเป็นสองคนสุดท้าย และถูกคัดออกทั้งคู่ ซึ่งเป็นครั้งแรกในรายการที่ผู้เข้าแข่งขันถูกคัดออกทั้งสองคน
* ตอนที่ 12 เป็นตอนประมวลภาพซ้ำในการแข่งขัน

### การแปลงโฉม

* **แบรนดี้** : ตัดผมแอฟโฟร์ออก และย้อมคิ้วสีส้ม
* **บริต้า** : ทำให้ผมหยิก เป็นลอน
* **บริททานี่** : ยืดผมตรง และทำหน้าม้า
* **คริสติน่า** : ซอยผม และย้อมสีน้ำตาลเข้ม
* **แคห์เลน** : ต่อผมยาวสีบลอนด์ สไตล์ คาร์เมน แคส
* **คีนย่าห์** : ต่อผมสีดำ ยาวระดับไหล่
* **ลูวี่** : ย้อมสีไวน์แดง และตัดทรง เชลลี่ ดูวาล
* **มิเชลล์** : ย้อมสีไอซ์บลอนด์
* **นาอิมา** : ย้อมสีฮันนี่บลอนด์
* **โนแอลล์** : ยืดผมตรง
* **รีเบคก้า** : ต่อผมยาวสีบลอนด์
* **ซาร่าห์** : ซอยผมสั้น ทรงปีเตอร์แพน และย้อมสีแดง
* **ทาเทียน่า** : ซอยผม สไตล์ พอลลิน่า โพลิสโคว่า
* **ทิฟฟานี่** : ต่อผมยาวตรง สีดำ ถึงกลางหลัง

### การแข่งขัน

* **สัปดาห์ที่ 2** : ถ่ายภาพเป็นเอเลี่ยน ใน แมนฮัตตัน
* **สัปดาห์ที่ 3** : ถ่ายภาพพร้อมสุนัขหลายตัว หน้าร้านขายดอกไม้
* **สัปดาห์ที่ 4** : ถ่ายภาพจักรราศี
* **สัปดาห์ที่ 5** : ถ่ายภาพพร้อมเด็กเล็ก และแปลงโฉมเปลี่ยนสัญชาติให้กับ นม ก็อทมิล์ค
* **สัปดาห์ที่ 6** : ถ่ายภาพในปั๊มน้ำมัน กลางสายลม สายฝน และแสงแดด
* **สัปดาห์ที่ 7** : ถ่ายภาพเล่นสงครามปาหมอน กับนายแบบ ให้กับชุดชั้นใน วันเดอร์บรา
* **สัปดาห์ที่ 8** : ถ่ายภาพบาป 7 ประการในรูปแบบต่างๆ
* **สัปดาห์ที่ 9** : ถ่ายภาพโดยบอดี้ เพ้นท์ เป็นสัตว์ป่าต่างๆของแอฟริกา ให้กับ โลชั่นทาผิว ลูบริเดิร์ม กับจระเข้
* **สัปดาห์ที่ 10** : ถ่ายภาพกลางน้ำตก และ ใช้วัตถุดิบในป่าเป็นเครื่องประดับ
* **สัปดาห์ที่ 11** : ถ่ายภาพเต้นรำชนพื้นเมืองแอฟริกากับนายแบบ
* **สัปดาห์ที่ 12** : ถ่ายภาพ และ โฆษณา สำหรับคัฟเวอร์เกิร์ล เอาท์ลาสท์ ฟาวน์เดชั่น, ถ่ายแบบนิตยสาร แอลล์
* **รอบ 2 คนสุดท้าย**: เดินแบบในระดับมืออาชีพบนรันเวย์ที่มีน้ำไหลผ่านตลอดเวลา โดยผ่านทางออกที่มีม่านน้ำตกอยู่ ณ ประเทศแอฟริกาใต้

### บุคคลที่เกี่ยวข้องกับรายการ

* ไทรา แบงส์ - เจ้าของรายการ, ช่างภาพ และกรรมการหลัก
* ไนเจล บาร์คเกอร์ - กรรมการ, ช่างภาพ
* เจนิส ดิคคินสัน - กรรมการ
* โนเล่ แมริน - กรรมการ, สไตลิสท์
* เจ.อเล็กซานเดอร์ - ครูฝึกสอนการเดินแบบ
* เจย์ แมนูเอล - ผู้กำกับการถ่ายภาพ

อ้างอิง
-------


| * ด
* ค
* ก
อเมริกาส์เน็กซต์ท็อปโมเดล |
| --- |
| **กรรมการปัจจุบัน** | ริต้า โอรา  **·**  แอชลีย์ กราแฮม  **·**  ดรูว์ เอลเลียต  **·**  ดรูว์ เอลเลียต |
| **อดีตกรรมการ** | ไทรา แบงส์  **·**  เคลลี่ ครูโทน  **·** เจ.อเล็กซานเดอร์  **·**  ยู ไซ  **·**  เจนิส ดิคคินสัน  **·**  โบว์ คิลเลียน  **·**  คิโมร่า ลี ซิมมอนส์  **·**  อีริค นิโคลสัน  **·**  โนเล่ แมริน  **·**  ทวิกกี้  **·**  พอลลิน่า โพริซโคว่า  **·**  อังเดร ลีออน ทอลลีย์  **·**  ไนเจล บาร์คเกอร์  **·**  เจย์ แมนูเอล  **·** ร็อบ อีวานส์  **·**  จอห์นนี่ วูเจ็ค  **·**  ไบรอันบอย |
| **ฤดูกาล : ผู้ชนะ** | 1 : เอเดรียนน์ เคอร์รี่  **·**  2 : โยอันนา เฮาสว์  **·**  3 : อีวา พิกฟอร์ด  **·**  4 : นาอิมา โมร่า  **·**  5 : นิโคล ลิงก์เลทเทอร์  **·**  6 : แดเนียลล์ อีวานส์  **·**  7 : แคริดี อิงลิช  **·**  8 : แจสลีน กอนซาเลซ  **·**  9 : ซาลีช่า สโตเวอร์  **·**  10 : วิทนีย์ ทอมป์สัน  **·**  11 : แม็กคีย์ ซัลลีแวน  **·**  12 : ทีโยน่า แอนเดอร์สัน  **·**  13 : นิโคล ฟ็อกซ์  **·**  14 : คริสต้า ไวท์  **·**  15 : แอน วอร์ด  **·**  16 : บริททานี่ ไคลน์  **·**  17 : ลิซ่า ดามาโต้  **·**  18 : โซฟี่ ซัมเนอร์  **·**  19 : ลอร่า เจมส์  **·**  20 : จอร์แดน มิลเลอร์  **·**  21 : คีธ คาร์ลอส **·**  22 : ไนล์ ดิมาร์โค่ **·** 23 : อินเดีย แกนส์ **·**  24 : ไคล่า โคลแมน |